# metadata.dc.description[].value
Treballs Finals de Grau de Mestre d'Educació Primària, Facultat d'Educació, Universitat de Barcelona, Curs: 2024-2025, Tutora: Francina Torras Compte

# metadata.dc.description.abstract[].value
[cat] La mort és una realitat inevitable i universal, i el dol, entès com el procés d’adaptació emocional davant una pèrdua, és una experiència que tothom haurà de viure en algun moment. Aquest treball posa l’accent en la importància de normalitzar la mort i tractar el dol dins l’àmbit educatiu, especialment durant l’etapa d’educació primària. L’objectiu principal és proporcionar eines i recursos que facilitin abordar aquest tema a l’aula, i oferir suport emocional als infants tant en situacions concretes de pèrdua com des d’una perspectiva preventiva. A més, es pretén analitzar com es gestiona actualment aquest aspecte als centres educatius i avaluar l’efectivitat d’un recurs didàctic dissenyat per a aquest propòsit. Per dur a terme l’estudi, s’ha realitzat una revisió d’antecedents teòrics sobre la mort, el dol i l’acompanyament emocional en la infància. Així com una recerca qualitativa basada en enquestes adreçades a docents d’educació primària per conèixer les seves experiències, necessitats i pràctiques respecte al tema. Els resultats evidencien una manca de seguretat i eines per abordar la mort i el dol dins l’aula. En resposta a aquesta necessitat, s’ha creat un conte titulat Com es viu amb un nus al cor?, acompanyat d’una guia didàctica que inclou activitats per afavorir l’expressió emocional i crear un espai de confiança i conversa entre els infants. Aquest treball posa de manifest la importància d’incorporar la mort i el dol com a temes accessibles i abordables a l’educació primària. Proporcionar recursos i suport als docents no només facilita l’acompanyament emocional dels infants en moments de pèrdua, sinó que també contribueix a la prevenció i a l’educació emocional global. Així, es promou un entorn escolar més empàtic, segur i preparat per afrontar les complexitats de la vida, fomentant el creixement personal i col·lectiu de l’alumnat.

# metadata.dc.description.abstract[].value
[eng] Death is an inevitable and universal reality, and mourning, understood as the process of emotional adaptation to a loss, is an experience that everyone will have to live at some point. This work emphasizes the importance of normalizing death and treating mourning within the educational field, especially during the primary education stage. The main objective is to provide tools and resources that facilitate addressing this topic in the classroom, offering emotional support to children both in specific situations of loss and from a preventive perspective. In addition, it is intended to analyze how this aspect is currently managed in educational centers and evaluate the effectiveness of a didactic resource designed for this purpose. To carry out the study, a review of theoretical backgrounds on death, mourning and emotional accompaniment in childhood has been carried out. As well as qualitative research based on surveys aimed at primary education teachers to learn about their experiences, needs and practices regarding the subject. The results show a lack of security and tools to address death and mourning in the classroom. In response to this need, a story has been created entitled How do you live with a knot in the heart?, accompanied by a didactic guide that includes activities to promote emotional expression and create a space of trust and conversation between children. This work highlights the importance of incorporating death and mourning as accessible and approachable issues in primary education. Providing resources and support to teachers not only facilitates the emotional accompaniment of children in times of loss, but also contributes to prevention and global emotional education. Thus, a more empathetic, safe and prepared school environment is promoted to face the complexities of life, promoting the personal and collective growth of students.

# metadata.dc.rights[].value
cc-by-nc-nd (c) Guillén Sintes, Andrea, 2025

# metadata.dc.source[].value
Treballs Finals de Grau (TFG) - Mestre d'Educació Primària